b'\n_START_ARTICLE_\nIvanas Luckevi\xc4\x8dius\n_START_SECTION_\nBiografija\n_START_PARAGRAPH_\nGim\xc4\x97 1884\xc2\xa0m. sausio 29 d. \xc5\xa0iauliuose, bajoro Jano Luckevi\xc4\x8diaus \xc5\xa1eimoje. 1890-1897 m. mok\xc4\x97si Liepojos gimnazijoje. 1897-1902 m. Minsko gimnazijoje. 1902 m. baig\xc4\x97 Maskvos archeologijos institut\xc4\x85. 1905 m. teis\xc4\x99 Sankt Peterburgo universitete. 1903 m. d\xc4\x97l politin\xc4\x97s veiklos nuteistas kal\xc4\x97ti. 1905 m. buvo vienas i\xc5\xa1 baltarusi\xc5\xb3 socialdemokrat\xc5\xb3 asambl\xc4\x97jos \xc4\xafk\xc5\xabr\xc4\x97j\xc5\xb3. 1906-1908 m. nelegaliai gyveno Vilniuje. Buvo vienas i\xc5\xa1 laikra\xc5\xa1\xc4\x8dio Na\xc5\xa1a Niva \xc4\xafk\xc5\xabr\xc4\x97j\xc5\xb3. Buvo vienas i\xc5\xa1 Baltarusijos Liaudies Respublikos deklaracijos iniciatori\xc5\xb3. Kartu su jaunesniu broliu Antonu, V. Lastouskiu, kitais suk\xc5\xabr\xc4\x97 Baltarusijos valstybingumo teorinius pagrindus, pasisak\xc4\x97 u\xc5\xbe lygiateisius Baltarusijos santykius su kaimynin\xc4\x97mis Lietuvos, Lenkijos, Rusijos ir Ukrainos valstyb\xc4\x97mis. Kolekcionavo retus eksponatus (monetas, kardus, \xc5\xa1arvus, tautodail\xc4\x99) susijusius su baltarusi\xc5\xb3 istorija ir kult\xc5\xabra. Visi \xc5\xa1ie eksponatai buvo eksponuojami 1921 m. \xc4\xafkurtame Vilniaus baltarusi\xc5\xb3 muziejuje. 1919 m. buvo vienas i\xc5\xa1 Vilniaus baltarusi\xc5\xb3 gimnazijos \xc4\xafk\xc5\xabr\xc4\x97j\xc5\xb3. Susirg\xc4\x99s tuberkulioze i\xc5\xa1vyko gydytis \xc4\xaf Zakopan\xc4\x99, kur mir\xc4\x97 1919\xc2\xa0m. rugpj\xc5\xab\xc4\x8dio 20 d., 1991 m. pelenai atgabenti \xc4\xaf Ras\xc5\xb3 kapines.'